The Spy Who Loved Me
<s>Špijun koji me volio (eng. The Spy Who Loved Me) britanski je akcijski triler iz 1977.</s><s>To je deseti film iz serijala o Jamesu Bondu i treći s Rogerom Mooreom u glavnoj ulozi.</s><s>Film je preuzeo naslov iz desetog romana Iana Fleminga o britanskom tajnom agentu Jamesu Bondu.</s><s>Bio je to prvi film iz serijala koji se u cijelosti temeljio na vlastitom scenariju, budući da su nasljednici Iana Fleminga dopustili samo upotrebu naslova.</s><s>Film je 1977. u roman pretvorio njegov scenarist Christopher Wood, a zvao se James Bond, špijun koji me volio.</s><s>U filmu se pojavljuje povučeni megaloman Karl Stromberg koji planira uništiti civilizaciju i stvoriti novi svijet ispod mora.</s><s>Bond se udružuje s ruskom agenticom kodnog imena "XXX" kako bi zaustavio Stromberga.</s>

<s>Bio je to drugi film o Bondu kojeg je režirao Lewis Gilbert.</s><s>Gilbert je prije režirao Samo dvaput se živi (1967.), a kasnije će režirati film Operacija Svemir (1979.).</s><s>Film je bio nominiran za tri Oscara, a primio je i nominacije za Zlatni globus.</s><s>S pretprodukcijom koja je počela kad je premijerno prikazan Čovjek sa zlatnim pištoljem u prosincu 1974., Špijun koji me volio označava prvi film koji nije producirao Harry Saltzman, koji je nevoljko prodao svoja prava studiju United Artists.</s>

<s>Produkcija</s>

<s>Film Špijun koji me volio na mnogo načina su pratili nesreća i mnogi problemi.</s><s>Prvo je bio odlazak producenta Harryja Saltzmana koji je 1975. bio prisiljen prodati pola svojih prava za 20 milijuna funti.</s><s>Saltzman se upustio u nekoliko drugih avantura s neizvjesnim ishodom, što ga je dovelo do osobnih financijskih poteškoća koje nisu bile povezane s Bondom.</s><s>Stanje se pogoršalo kad je njegova supruga obolila od raka, a on je patio od kliničke depresije.</s>

<s>Drugi problem bio je kako naći redatelja.</s><s>Producenti su kontaktirali Stevena Spielberga koji se nalazio u postprodukciji filma Ralje, pa im je rekao da će sačekati 'kako će film o ribama ispasti'.</s><s>Prvi redatelj koji je dovođen u vezu s filmom bio je Guy Hamilton koji je režirao prethodna tri Bond filma, kao i Goldfinger, ali je dao otkaz kad mu je ponuđena režija filma Superman.</s><s>Producenti su se tada obratili Lewisu Gilbertu koji je režirao prijašnji film o Bondu, Samo dvaput se živi.</s>

<s>S konačno osiguranim redateljem, sljedeća prepreka bio je scenarij koji su prepravljali mnogi scenaristi nekoliko puta.</s><s>Negativac je trebao biti Ernst Stavro Blofeld; međutim, Kevin McClory koji posjeduje prava na film Operacija Grom ishodio je sudsku zabranu, što je još malo odgodilo film.</s><s>Negativac je poslije postao Karl Stromberg kako ne bi bila povrijeđena zabrana.</s><s>Redatelj Lewis poslije je doveo Christophera Wooda da završi scenarij.</s><s>Iako je Ian Fleming zahtijevao da se ne smije koristiti nijedan dio njegova romana, u njemu se pojavljuje negativac Sol Horror koji je opisan s čeličnim zubima.</s><s>Taj lik bit će uzor za Zubu (Jaws), iako na čeličnim zubima završava svaka usporedba Horrora i Zube.</s>

<s>Bez obzira na sve produkcijske probleme, Špijun koji me volio bio je financijski i box-office pogodak, zaradivši 185 milijuna dolara s budžetom od 14 milijuna.</s><s>U to vrijeme bio je najuspješniji Bond film.</s>

<s>Scenarij</s>

<s>Broccoli je angažirao više scenarista da prilagode scenarij, među njima i Stirlinga Silliphanta, Johna Landisa, Ronalda Hardyja, Anthonyja Burgessa i Dereka Marlowea.</s><s>Na kraju će scenarij ponovno doći do Richarda Maibauma koji se prvo trudio ubaciti poneku ideju svih pisaca.</s><s>Ovo se činilo nezgrapno pa većina ideja nije preživjela, ali neke ipak jesu - na primjer, ideja o podmorničkom silosu navodno je došla od Anthonyja Burgessa.</s>

<s>Maibaumova prva verzija scenarija govorila je o međunarodnom terorističkom savezu koji provaljuju u SPECTRE-in stožer, svrgavaju Blofelda prije nego što su pokušali uništiti svijet kako bi stvorili preduvjete za Novi svjetski poredak.</s><s>Broccoli je odbacio ovu verziju jer je smatrao da je previše politična, i vratio ga Maibaumu.</s>

<s>U međuvremenu, Guy Hamilton, koji je snimio prethodna tri Bond filma (od kojih nijedan nije uspio nadmašiti njegov debi u serijalu, Goldfinger (1964.) i koji je trebao režirati ovaj film, tražio je slobodne ruke da režira film Superman.</s>

<s>To je otvorilo vrata Lewisu Gilbertu koji se vratio u serijal gotovo deset godina nakon njegova uspjeha s filmom Samo se dvaput živi (1967.).</s><s>Kad je pročitao Maibaumov scenarij, predložio je Broccoliju da angažira drugog scenarista (Christophera Wooda) koji će doraditi scenarij, ali ostaviti ideju o super-tankeru koji guta druge brodove i novog negativca, Zubu, ubojicu s čeličnim zubima.</s>

<s>Broccoli je prihvatio Woodove prijedloge o promjeni Maibaumova scenarija, ali prije no što se mogao baciti na posao, iskrsnule su nove pravne komplikacije.</s><s>U godinama nakon filma Operacija Grom (1965.) Kevin McClory osnovao je dvije filmske kompanije te surađivao sa Seanom Conneryjem i romanopiscem Lenom Deightonom pokušavajući snimiti novi film o Bondu.</s><s>McClory je čuo da Broccoli u filmu planira spomenuti SPECTRE, organizaciju koju je kreirao Fleming dok je radio s McCloryjem i Jackom Whittinghamom kad su prvi put pokušali ekranizirati Operaciju Grom, prije nego što je to uopće postao roman, u kasnim pedesetima.</s>

<s>McClory je prijetio da će tužiti Broccolija za kršenje autorskih prava tvrdeći da isključivo on ima pravo na korištenje SPECTRE-e i njezinih agenata, uključujući Blofelda.</s><s>Ne želeći da se priča otegne na sudu, što bi odgodilo produkciju filma, Broccoli je rekao Woodu da iz svojeg scenarija izbaci sve reference na SPECTRE.</s>

<s>Za ulogu ruske agentice Anye Amasove Broccoli je htio bivši model Lois Chiles, ali iz razgovora s njezinim agentom otkrili su da se Chiles navodno povukla u privremenu mirovinu te da uzima satove glume u New Yorku.</s><s>Umjesto nje, ulogu je dobila bivši model Barbara Bach, supruga Ringa Starra.</s>

<s>S Kenom Adamom, scenografom, i daleko većim budžetom, bilo je jasno da će publika dobiti luksuznog Bonda.</s><s>Tako luksuznog da studio Pinewood nije imao ni približno dosta prostora da primi posljednju ekstravaganciju, interijer Strombergova masivnog supertankera.</s>

<s>Set</s>

<s>U ožujku 1976. počela je izgradnja novog zvučnog studija u Pinewoodu, ogromni 007 zvučni studio.</s><s>Uz to, studio EON je platio za gradnju jednog od najvećih vodenih rezervoara u filmskoj industriji, koji može primiti 1,200,000 galona vode.</s><s>U to vrijeme Britanija se suočavala s velikom sušom i pratećim redukcijama vode, na ovo je gledano kao na nepotrebnu rastrošnost, iako je studio tvrdio kako vodu crpe ispod prirodnog izvora smještenog ispod studija.</s>

<s>Dok je trajala gradnja masivnog Liparusa, pomoćna ekipa predvođena Johnom Glenom otišla je u Kanadu gdje su u srpnju 1976. snimili puno puta spominjanu uvodnu sekvencu - Bondov smioni bijeg od progonitelja skijanjem preko litice i let u slobodu ispod padobrana s britanskom zastavom.</s><s>Veteran iz Bondovih filmova, Willy Bogner, uhvatio je akciju kaskadera Ricka Sylvestera koji je zaradio 33 tisuće funti za iznimno opasnu scenu.</s>

<s>Glavno snimanje počelo je u kolovozu 1976., putujući prvo od Sardinije do Egipta za neke od prvih scena filma.</s><s>Na Sardiniji je Moore morao voziti prvi od dva Lotus Esprita koji su se pojavili u filmu.</s><s>Drugi, specijalno modificirani model putovao je u Nassau kako bi se snimile mnoge podvodne scene.</s>

<s>U Egiptu je ekipa posjetila tržnicu s mirodijama u Kairu, Gyer-Andersonov muzej i, naravno, piramide u Gizi.</s><s>Međutim, tijekom snimanja došlo je do manjka hrane, nakon čega je Broccoli spasio stvar skuhavši špagete za 100 gladnih članova ekipe.</s>

<s>Produkcija se nakratko vratila u Ujedinjeno Kraljevstvo kako bi se snimila podmornička baza Faslane, nakon čega se krenulo u Španjolsku, Portugal i Bay of Biscay gdje su snimljene eksterijerne scene supertankera.</s><s>Nakon završetka osnovnog snimanja, 5. prosinca 1976. masivni 007 Stage službeno je otvorio premijer Harold Wilson na svečanoj ceremoniji.</s>

<s>Filmske lokacije</s>

<s>Austrijske Alpe
 Mornarička baza Faslane, Škotska
 Kairo, Egipat
 Piramide u Gizi, Egipat
 Abu Simbelm, Egipat
 Moskva, Rusija
 Sardinija, Italija
 Sredozemno more</s>

<s>Lokacije snimanja</s>

<s>Pinewood Studios, Engleska
 Sardinija
 Egipat
 Malta
 Škotska
 Okinawa
 Švicarska
 Kanada
 Bahami</s>

<s>Radnja</s>

<s>Karl Stromberg ukrao je britansku i sovjetsku nuklearnu podmornicu u pokušaju da lansira nuklearno oružje na razne ciljeve širom svijeta.</s><s>James Bond udružuje se s bojnicom Anyom Amasovom (ili Agentica XXX), predanom agenticom iz Sovjetskog Saveza, kako bi otkrili što se dogodilo i spriječili mogući Treći svjetski rat.</s>

<s>Film počinje u Austriji, gdje Bond bježi iz zasjede koju su mu priredili sovjetski agenti, ubivši jednog od njih u skijaškom spustu koji završava nezaboravnom scenom iz Bond filmova: nakon što je Bond prešao preko litice i pao... otvara se padobran s britanskom zastavom (film je objavljen u godini 25. godišnjice vladavine kraljice Elizabete II.).</s><s>Natrag u bazi, Bond saznaje kako netko pokušava pokušava prodati navigacijske planove za napredne podmornice onom koji ponudi najvišu cijenu.</s><s>Bond odlazi u Egipat, gdje bi se pokraj piramida trebao naći s prodavačem.</s><s>Ovdje prvi put susreće prekrasnu bojnicu Anyu Amasovu, koja mu postaje rival u potrazi za planovima, a kasnije partnerica nakon što saznaju da je osoba koja stoji iza krađe planova (Karl Stromberg, brodovlasnik tajkun) odgovorna i za nestanak podmornica.</s>

<s>Par odlučuje poći na Sardiniju, u Strombergovu bazu.</s><s>U vlaku prema tamo, Bond spašava život Amasovoj nakon što ju je napao Zubo.</s><s>Ubrzo po dolasku na Sardiniju, Amasova doznaje kako je Bond ubio jednog sovjetskog agenta u Austriji, za kojeg publika već zna da joj je bio ljubavnik.</s><s>Kaže Bondu da će završiti misiju s njim, ali se svečano zaklinje da će ga ubiti čim završe misiju iz osvete.</s><s>Predstavljajući se kao morski biolog i njegova žena, posjećuju Strombergovu bazu i otkrivaju da on ima misteriozni novi supertanker, Liparus.</s><s>Nakon što su napustili bazu, Zubo i ostali, uključujući pilotkinju helikoptera zvanu Naomi (Caroline Munro), opet ih pokušavaju ih ubiti, ali svi pokušaji padaju u vodu zbog Bondovih vozačkih vještina i činjenice da se njegov auto - Lotus Esprit iz Odjela Q - može pretvoriti u podmornicu.</s>

<s>Počinju istraživati Strombergovu bazu Atlantis i potvrđuju kako on upravlja sustavom za navigaciju.</s><s>Modificirani supertanker zarobljava američku podmornicu, a Stromberg počinje provoditi svoj plan.</s><s>Plan je lansirati nuklearne projektile iz podmornica koje je zarobio, a mete su New York i Moskva.</s><s>Ovo će započeti Treći svjetski rat, koji će Stromberg promatrati iz svojeg podvodnog grada, uspostavljajući novu civilizaciju.</s>

<s>Međutim, počinje masovna bitka između posade Liparusa i onih zarobljenih iz podmornica koja kulminira bijegom i uništenjem Atlantisa.</s><s>Bond uspijeva namjestiti da britanska i sovjetska podmornica umište jedna drugu, spasivši Moskvu i New York, i kreće se konačno obračunati sa Strombergom i spasiti Amasovu.</s><s>Bond upuca Stromberga i, nakon posljednje bitke sa Zubom, dvoje špijuna napuštaju bazu prije nego što je ona uništena.</s><s>Čekajući spašavanje u maloj kapsuli, Bond konačno otvara šampanjac i sugerira da nazdrave.</s><s>Amasova podsjeća Bonda kako se zaklela da će ga ubiti i izvlači pištolj, ali umjesto da ga upuca, nasmije se nakon što je puknuo čep šampanjca, što je streslo Bonda.</s><s>On joj upućuje posljednji prijedlog, koji Amasova odobrava: da skinu mokru odjeću.</s><s>Amasova mu konačno oprašta i dvoje se strastveno zagrle.</s><s>Njihovi šefovi se užasavaju našavši ih u kompromitirajućem položaju.</s>

<s>Vozila i naprave</s>

<s>Lotus Esprit - Automobil koji se može modificirati u podmornicu.</s><s>Skuter - "Vodeni motocikl" koji Bond koristi kako bi otputovao s američke podmornice do Strombergova Atlantisa kako bi spasio XXX.</s><s>XXX-ine cigarete - Cigarete koje u sebi sadrže prah za uspavljivanje.</s><s>Seiko Quartz sat - Preko njega MI6 šalje Bondu važne poruke, printajući ih u obliku minijaturnog teleprintera.</s><s>Pištolj u skijaškom štapu - Korišten je kao projektil protiv progonitelja.</s><s>Bond ga koristi kako bi ubio XXX-ina ljubavnika bježeći od njega u uvodnoj sekvenci.</s>

<s>Glumci</s>

<s>Roger Moore - James Bond
 Barbara Bach - Bojnica Anya Amasova (Agentica XXX)
 Curd Jürgens - Karl Stromberg
 Richard Kiel - Zubo
 Caroline Munro - Naomi
 Bernard Lee - M
 Lois Maxwell - Gđica.</s><s>Moneypenny
 Desmond Llewelyn - Q
 Geoffrey Keen - Fredrick Gray (ministar obrane)
 Walter Gotell - General Gogolj
 Olga Bisera - Felicca</s>

<s>Glazba u filmu</s>

<s>Slijedi popis pjesama u filmu:</s>

<s>Nobody Does It Better — Carly Simon
 Bond 77 (James Bond Theme)
 Ride To Atlantis
 Mojave Club
 Nobody Does It Better (instrumental)
 Anya
 The Tanker
 The Pyramids
 Eastern Lights
 Conclusion
 End Titles- Nobody Does It Better — Carly Simon</s>

<s>Vanjske poveznice 
 
 
 
 The Spy Who Loved Me page on the Ultimate James Bond Community 
 MGM's official site for the film</s>

<s>Britanski filmovi
Američki filmovi
Akcije (filmovi)
Trileri
Špijunski filmovi
Filmovi o Jamesu Bondu</s>

